Helio

L'helio ye un elemento quimico de numero atomico 2 y simbolo He. Encara que a suya confeguración eletronica ye 1s2, l'helio no fegura en o grupo 2 d'a tabla periodica, chunto a o hidrocheno en o bloque s, sino que se troba en o grupo 18 d'o bloque p, ya que en tener o nivel d'enerchía completo, presenta as propiedaz d'un gas noble, ye decir, ye inerte (no reacciona) y igual que istos, ye un gas monoatomico incolor y inodoro.
miniaturadeimagen|Rayo láser de helio
L'helio tien o menor punto d'evaporación de toz os elementos quimicos, y nomás puet estar solidificato baixo presions muit grans. Dimpués d'o hidrocheno, ye o segundo elemento quimico en abundancia en l'universo, creyato en o proceso de fusión nucleyar en as estrelas. En a Tierra, nomás se troba en cantidaz significativas en o gas natural, trobando-se en l'atmosfera trazas debitas a la desintegración de bels elementos.

Referencias

Categoría:Elementos quimicos
Categoría:Gases nobles